உஸ்மான் இப்னு அஃப்பான் (ரலி) அவர்கள் மண்ணறைக்கு அருகில் நிற்கும்போது தமது தாடி நனையும் அளவு அழுவார்கள். அப்போது அவர்களிடம், நீங்கள் சொர்க்கம், நரகம் குறித்து சொல்லப்படும்போது இந்தளவு அழுவதில்லை. ஆனால் இதற்காக இவ்வளவு அழுகிறீர்களே? என்று கேட்கப்பட்டது. அதற்கு அவர்கள், மண்ணறைதான் மறுமையின் ஆரம்பக்கட்டமாகும். யார் அதனை விட்டுப் பாதுகாக்கப்பட்டாரோ, அதற்குப் பின்பு அவர் எதிர்கொள்கிற அனைத்தும் அவருக்கு எளிதாக ஆகிவிடும். ஆனால் யார் அதனை விட்டுப் பாதுகாக்கப்படவில்லையோ, அதற்குப் பின்பு அவருடையது கடினமாகவே இருக்கும் என்று அல்லாஹ்வின் தூதர் (ஸல்) கூறியதாகக் கூறினார்கள். மேலும், நான் பார்த்த காட்சிகளிலே என்னை மிகவும் அச்சுறுத்தியது மண்ணறையின் காட்சியே என்றும் நபியவர்கள் கூறியதாகக் கூறினார்கள். (ஜாமிவுத் திர்மிதீ 2308, ஸஹீஹ் அல்ஜாமிஃ 1684)